open-index/open-wikipedia-markdown huggingface dataset:
Kroppen min

***Kroppen min*** er en norsk dokumentarfilm fra . Den ble regissert av Margreth Olin, som også har skrevet manuset. Filmen hadde premiere 15. august 2002 under Kortfilmfestivalen i Grimstad, der den vant Gullstolen for beste kortfilm. 17. august vant den Amandaprisen for beste dokumentarfilm, og 30. august hadde den kinopremiere.

I filmen kler Olin av seg, både bokstavelig og følelsesmessig. Filmen er en beretning om en kvinnekropp; hva medsøstre har sagt og ment om den, og hvordan det har formet regissørens selvbilde og forhold til den, men også om møtet med menn som har funnet de «vanskelege» kroppsdelene attraktive. 

Filmen førte til en offentlig debatt om kjønnsroller, forfengelighet og skyldfølelse. Da Olin ble spurt av magasinet Henne om et intervju, takket hun ja på en forutsetning av at de avbildet henne naken på forsiden, uten retusjering eller styling. Dette takket magasinet nei til.

## Mottakelse

Filmen ble generelt godt mottatt og rost for å være modig, ærlig og oppriktig. VGs anmelder skrev at «Mesterskapet i filmen ligger i at i alle hennes private avsløringer, makter hun å lage historien om seg selv om til en film som i all sin privathet først og fremst er drønnende allmenn.»

Dagsavisen anmelder Brita Møystad Engseth trakk frem filmens beskrivelse av graviditet og barnefødsler som dens svakeste del, og kalte den moraliserende ovenfor de som ikke kan få, eller velger å ikke få barn. Hun stilte videre spørsmål ved om ikke filmen formidlet et bilde av kvinnen som ikke kan bli lykkelig og hel før hun er blitt mor. Også Dagens Næringslivs anmelder Øyvor Dalan Vik kritiserte det hun kalte filmens «jeg er blitt mor, derfor er jeg ok»-argument, og mente at det slo bena vekk under filmprosjektet.

## Referanser


## Eksterne lenker
*
Johan Theodor Landmark

**Johan Theodor Landmark** (1836–1916) var en norsk dosent. Han var overlærer ved Ås Landbrukshøyskole. Han stiftet Norges Birøkterlag i 1883 og Norges Bondelag i 1896. Han var formann i Norges Landmandsforbund 1896–1901. Norges Landmandsforbund skiftet navn til Norges Bondelag i 1922.

I anledning 100-årsdagen for Johan Theodor Landmarks fødsel ble det reist en minnestein i Tysse i 1937 av Norges Bondelag.

## Minnesmerke
Landmarksteinen er en minnestein over Johan Theodor Landmark reist på 100-årsdagen for hans fødsel. Den ble reist av Norges Bondelag i 1937 i Tysse. Den ble reist til minne om Johan Theodor landmark, som var stifter og første formann av Norges Bondeslag.

Ved avdukingen hadde  skrevet følgende dikt:

## Referanser
Philadelphia internasjonale lufthavn

**Philadelphia internasjonale lufthavn**  er en internasjonal flyplass i Philadelphia i USA. Det er den største flyplassen i delstaten Pennsylvania. Flyplassen er den tredje største huben og hovedflyplassen til US Airways og deres internasjonale ruter. US Airways har blant annet destinasjoner til Canada, Karibia, Latin-Amerika, Europa og Midtøsten fra Philadelphia internasjonale lufthavn. I 2010 var det 30 775 961 passasjerer innom flyplassen og 460 779 flybevegelser.

## Toppdestinasjoner

## Referanser


## Eksterne lenker
*
Formel (vitenskap)

En **formel** er i matematikk og naturvitenskap et uttrykk for en sammenheng, en definisjon eller et resultat, skrevet i et formelt symbolsk språk.  

En formel gir et konsist uttrykk for en sammenheng, slik at en person trenet i det formelle språket kan lese mye informasjon ut av få symboler.  En formel kan være en oppskrift for å konstruere eller beregne ett eller flere objekt i formelen. Den følgende matematiske formelen kan for eksempel brukes til å beregne arealet *A* av en sirkel når radien *R* er kjent:

:A = \pi R^2\, 

Fysiske formler er nært knyttet opp mot matematisk notasjon. F.eks. kan man uttrykke Newtons 2. lov som
:\mathbf{F} = m\mathbf{a} 
som beskriver en matematisk sammenheng mellom variablene F, m og a.

I dagliglivet brukes ordet «formel» ofte synonymt med «oppskrift» eller «framgangsmåte», som i eksemplene «trylleformel» og «en formel for fred».

## Syntaks i formler
En formel er skrevet i et formelt språk i en klart definert syntaks.  En gitt formel kan være syntaktisk korrekt eller feilaktig.  I de fire følgende eksemplene er de to første formlene syntaktisk korrekte, mens de to siste er feil:

:
\begin{alignat}{2}
&E = mc^2 \\
&NaCl \\
&+ ) 4 ) 7 x \\
&ClMg \\
 \end{alignat} 
 

## Formler i matematikk
I matematikk kan en formel uttrykkes som en ligning som inneholder minst to variable, slik som vist i eksempelet som uttrykker arealet av en sirkel som funksjon av radien.  Matematiske formler er nært knyttet til funksjoner.   Syntaksen i en matematisk formel er basert på en rekke matematiske symboler.  

## Formler i kjemi
:*Hovedartikkel*:  Kjemisk formel
I kjemi er en formel et konsist uttrykt for sammensetningen av et molekyl eller de minste kjemiske delene av en forbindelse.  Syntaksen i en kjemisk formel bruker et kjemisk symbol for hvert av grunnstoffene. 

## Referanser




## Eksterne lenker
*
Rete mirabile

**Rete mirabile** (latin «mirakelnett», flertall *retia mirabilia*) er områder i kroppen hos mange virveldyr der arterier og vener ligger svært nært hverandre i et nettverk. I en rete mirabile kan varme, ioner og gasser utveksles mellom arterielt og venøst blod.

Eksempler på steder med rete mirabile hos ulike dyr:
* klovdyr i Arteria carotis interna
* drøvtyggere i den ytre øyearterien (*Arteria ophthalmica externa*)
* kattefamilien i overkjevearterien (*Arteria maxillaris*)
* lorier i hender og føtter
* strålefinnede fisker i svømmeblæren
* pattedyr (inkludert menneske), kapillarnøstene (*glomerulus*) i nyrebarken

Funksjonen til disse organene er delvis ukjent, men retia mirabilia forekommer ofte hos dyr som graver, dykker eller henger i trær.

Hos strålefinnede fisker brukes rete mirabile til å fylle svømmeblæren med oksygen. Størjer og noen haier har en mye høyere kroppstemperatur enn vannet de svømmer i og bruker rete mirabile for å hindre varmetap gjennom kroppsoverflaten.

Vannlevende fugler har rete mirabile i leggene der arterielt blod som går til føttene kjøles ned av venøst blod som kommer fra føttene. Dette reduserer varmetap og gjør at for eksempel ender kan svømme med nakne føtter i råker på islagte vann.

Hunden har en rete mirabile i nakken. Når kroppen er varm, kjøles arterielt blod ned her før det når hjernen. Nedkjølingen skjer ved hjelp av venøst blod som er blitt kjølt ned ved at hunden peser.

Sjiraffen har retia mirabilia i halsen. De gjør at blodtrykket i hjernen ikke øker for raskt når sjiraffen senker hodet for å drikke.
Alianza Bolivariana para los Pueblos de Nuestra América

**Alianza Bolivariana para los Pueblos de Nuestra América** (norsk: *Bolivarianske Alliansen for Vårt Amerika*), som regel forkortet til **ALBA**, er en internasjonal organisasjon som bygger på mellomstatlig samarbeid mellom latinamerikanske land når det gjelder sosiale, politiske og økonomiske spørsmål. ALBA søker gjensidig handel og økonomisk hjelp, samt sosial velferd mellom medlemslandene.

Organisasjonen arrangerer ALBA-lekene.

## Organisasjonens medlemsland
*  Venezuela
*  Ecuador
*  Bolivia
*  Nicaragua
*  Cuba
*  Saint Vincent og Grenadinene
*  Dominica
*  Antigua og Barbuda.

## Tidligere medlemsland
*  Honduras (forlot ALBA i januar 2010)

## Eksterne lenker
*
Amandaprisen 1985

**Amandaprisen 1985** var den første utdelingen av Amandaprisen. Utdelingen fant sted 17. august 1985 i forbindelse med den 13. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1984 til 30. juni 1985. 

Det ble delt ut priser i ti kategorier. Spillefilmen *[[Orions belte (film)|Orions belte]]* fikk flest nominasjoner og vant i alle fire klassene hvor den var nominert, en rekord som ikke ble slått før *[[Kautokeino-opprøret (film)|Kautokeino-opprøret]]* vant fem priser i 2008. Det var totalt 145 påmeldte film- og fjernsynsproduksjoner som ble vurdert av 25 jurymedlemmer fordelt på 8 fagområder.

Utdelingen ble overført direkte på NRK Fjernsyn og ble ledet av Åse Kleveland. Orkesterleder var Terje Fjærn. Utdelingen ble arrangert i den nyåpnede storsalen Maritim Hall i Saga Maritim Hotel.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
*
Logan internasjonale lufthavn

**General Edward Lawrence Logan internasjonale lufthavn**  er en internasjonal flyplass i storbyen Boston i delstaten Massachusetts i USA. Flyplassen har seks rullebaner og 16 000 ansatte. Det er den største flyplassen i New England og den nittende travleste i USA. I 2011 var det 13,5 millioner boardinger og 28,9 millioner passasjerer innom flyplassen. Flyplassen ligger i den østre delen av Boston og går også litt inn i byen Winthrop.

Logan internasjonale lufthavn er en viktig flyplass for de amerikanske flyselskapene JetBlue Airways, Delta Air Lines og US Airways. Det går internasjonale flyruter fra Logan internasjonale lufthavn til Afrika, Canada, Mexico, Europa og Asia.

Norwegian Long Haul starter flyruter i mai 2016 fra København lufthavn, London Gatwick lufthavn og Oslo lufthavn til lufthavnen.

## Toppdestinasjoner

## Eksterne lenker
*
Carola Veit

**Carola Alexandra Veit** (født 2. juni 1973 i Hamburg) er en tysk politiker i SPD. Hun ble 23. mars 2011 valgt til president i delstatsparlamentet Hamburgs borgerskap, idet hun etterfulgte Dorothee Stapelfeldt.

## Referanser


## Eksterne lenker
*
Jacob Jacobsen Wolf

**Jacob Jacobsen Wolf** (født 24. august 1554 i Odense, død 31. mars 1635 i Danmark) var en dansk skoleleder og rektor ved Oslo katedralskole, den gang kalt Oslo latinskole, fra 1584 til 1594. Han var medlem av Oslohumanistene. 

Wolf leste i 1588 opp kong Frederik II av Danmark og Norges nekrolog ved dennes død. Nekrologen hadde Wolf selv forfattet. 

Wolf var gift fire ganger, blant annet med datteren til biskop i Oslo Jens Nilssøn, og fikk minst 13 barn.

## Referanser
Birgit Diezel

**Birgit Irmgard Diezel** (født 10. februar 1958 i Greiz) er en tysk politiker for (CDU). 

Hun ble i 2009 ved begynnelsen av den femte valgperioden for Thüringens landdag, valgt som parlamentets president. Hun var fra 2002 til 2009 delstatens finansminister og samtidig fra 2004 til 2009 stedfortredende ministerpresident.  Deretter var hun ministerpresident i perioden 2009 til 2014, men falt ut av delstatsparlamentet ved valget.

## Referanser
Hilde Neumann

**Hilde Neumann** (født 31. januar 1980) er en norsk låtskriver/sanger/artist og sangpedagog/logoped som er født i Verdal i Nord-Trøndelag.

Hun har jobbet med låtskrivere, artister, musikkprodusenter og musikere som Hallgeir Rustan, Mikkel Storleer Eriksen, Ronny Wikmark, Skjalg Raaen, Erik Wenberg Jacobsen, Jarl Ivar Andresen, Seljemark, Andreas Dahle Aagård, Dag Erik Oksvold, Ulf Risnes og Bente Smaavik.

## Diskografi
* Hilde Neumann – Circus mind (2012)

## Eksterne lenker
* 
* Offisiell Facebook-side
Taoufik Makhloufi

**Taoufik Makhloufi** (arabisk: توفيق مخلوفي; født 1988) er en algerisk mellomdistanseløper, som ble olympisk mester på 1500 meter og afrikansk mester på 800 meter i 2012. 

## Karriere
Makhloufi ble senior i 2009, og ved Middelhavslekene 2009 kom han på 4.-plass på 1500 meter med tiden 3:39,37. Hans landsmann Antar Zerguelaine vant gullet på denne distansen. Ved Golden Gala samme år satte han ny personlig rekord på 3:34,34 på 1500 meter, og han vant sin første nasjonale tittel dette året. Ved VM i friidrett 2009 nådde han semifinalen, men ble der slått ut med tiden 3:37,87. Han vant sin første algeriske tittel på 1500 meter i 2009. 

I 2010 foredret han sin personlige rekord til 3:32,94 ved Herculis-stevnet i Monaco, den 26. beste tiden utendørs i verden i 2010. Han nådde finalen på 1500 meter ved Afrikamesterskapet i friidrett 2010, men fullførte ikke løpet.

Hans raskeste 1500 meterløp i 2011, 3:34,4 minutter, oppnådde han på et stevne i Alger i juli. Han deltok i to Diamond League-løp denne sesongen (Doha og Stockholm, uten å plukke poeng. Etter å ha vunnet sin andre nasjonale tittel ble han kvalifisert til VM i friidrett 2011 i Daegu i Sør-Korea. Der nådde han semifinalen, men ble der slått ut. Hans internasjonale gjennombrudd kom i Panafrikanske leker 2011, der han fikk bronse på 1500 meter, bak kenyanerne Caleb Ndiku og Collins Cheboi. I tillegg vant han gull på 800 meter, der han slo Boaz Lalang med 8 hundredeler. 

I 2012 begynte han å konkurrere mer på 800 meter. Hans første 1500 meter var ved stevnet *Rabat Meeting*, der han fikk andreplass. Han deltok på 800 meter ved DN Galan i Stockholm, der han forbedret sin personlige rekord til 1:44,88. Videre vant han gull på 800 meter ved Aftikamesterskapet i friidrett 2012, med ny personlig rekord på 1:43,88, og han satte også ny personlig rekord på 1500 meter ved Herculis-stevnet i Monaco, med tiden 3:30,80. 

Ved sommer-OL 2012 i London vant han gull på 1500 meter. Han var også påmeldt i 800 meter, men ønsket ikke å løpe denne distansen. Den algeriske olympiske komiteen meldte ham ikke av, og han måtte dermed stille til start i kvalifiseringsheatet. For å spare krefter løp han sakte, og avbrøt løpet. Fordi han ikke hadde løpt sitt beste ble han først diskvalifisert fra OL, men IAAF omgjorde dette vedtaket samme dag, og han kunne delta videre i OL, og løpe finalen på 1500 meter. 

Den 17. august 2012 satte han ny personlig rekord på 800 meter ved DN Galan i Diamond League, med 1:43,71, og kom på andreplass i dette stevnet, bak Mohammed Aman.

Han tok sølv under Sommer-OL 2016.

## Referanser


## Eksterne lenker
*
Englemakeri

**Englemakeri** er et tidligere folkelig navn på den forbrytelse å motta pleiebarn, især født utenfor ekteskap, mot betaling og med forsett forsømme eller mishandle dem slik at de omkom, jamfør Almindelig borgerlig Straffelovs § 219, §§ 233 og 242.

I gamle dager, den gang Staten ikke så det som sin plikt å ta seg av gamle, syke og svake, hendte det at nyfødte barn, som var født utenfor ekteskap eller som foreldrene ikke så seg i stand til å forsørge, ble overlatt til et pleiehjem og en såkalt englemakerske. Englemakerskens jobb var å ta vare på barnet til etter konfirmasjonen. For dette fikk de en liten sum av moren, som selvsagt ikke dekket de virkelige kostnadene. Derfor ble flere englemakersker fristet til å ta livet av ungene, for deretter å ta inn en ny. 

Begrepet skal være brukt i aviser omkring 1860.

I dag forbindes en englemakerske med en som sørget for at ungen fikk så lite mat og pleie at den til slutt døde som følge av hva vi i dag vil karakterisere som grov omsorgssvikt. Hensikten var imidlertid oppnådd: Barnet var omskapt til en engel og foreldrene fri for enda en munn å mette, og ingen ble tiltalt for verken aktsomt eller uaktsomt drap. Omsorgssvikt var ikke straffbart på den tiden, da det bare var en nødvendig konsekvens av datidens fattigdom og nød.

Senere kan uttrykket også ha vært brukt om den illegale abortvirksomheten som gjerne ble utført av såkalte «kloke koner».

## Referanser
Friedrich Ebert junior

**Friedrich Ebert** (født 12. september 1894 i Bremen; død 4. desember 1979 i Øst-Berlin), også kalt *Fritz Ebert*, var en sosialdemokratisk politiker i SPD under Weimarrepublikken, og etter avslutningen av den andre verdenskrigen, Overborgermester for SED i Øst-Berlin. 
## Liv
Friedrich Ebert junior var sønn av den sosialdemokratiske politiker og Reichspräsident Friedrich Ebert. Friedrich junior utdannet seg som boktrykker og var fra 1910 medlem av Sozialistische Arbeiterjugend og fra 1913 av SPD. Fra 1915 til 1918 var han soldat i den første verdenskrigen.
### Weimarrepublikken
Under Weimarrepublikken var Ebert redaktør av ulike sosialdemokratiske tidsskrifter, bl.a. Vorwärts. Han var i begynnelsen av 1930-årene medlem av Det prøyssiske statsråd og fra 1928 til 1933 av Riksdagen.

### Under nasjonalsosialismen
Etter den nasjonalsosialistiske maktovertakelsen satt Friedrich Ebert junior i forskjellige konsentrasjonsleire, bl.a. i KZ Oranienburg og KZ Börgermoor.

### Etter den andre verdenskrigen
Da den sovjetiske okkupasjonsmakten slo sammen SPD og SED, ble Friedrich Ebert junior i 1946 en av delstatslederne i SED, medlem av partiets representantskap (tysk: Vorstand), senere sentralkomiteen og fra 1949 politbyrået i SEDs sentralkomite. Fra 1946 til 1967 var han overborgermester i Øst-Berlin. Ebert var medlem av Statsrådet fra 1960 til sin død i 1979. Han var dets nestformann fra 1971 til 1979 og fungerende formann 1. august &ndash; 3. oktober 1973.

### Æresbevisninger og strykninger
I DDR-perioden ble han tildelt Karl Marx-ordenen, Vaterländischer Verdienstorden og Großer Stern der Völkerfreundschaft. 

Øst-Berlins magistrat utnevnte ham 5. juli 1967 til æresborger av Berlin. Etter Die Wende ble han i 1992 strøket av listen over Berlins æresborgere.

Eberts urne er satt ned på Zentralfriedhof Friedrichsfelde i Lichtenberg i Berlin.

## Referanser


## Eksterne lenker
* 
* 
* 
*  Riksdagsmedlemmer Bayerische Staatsbibliothek
Kumla kirke (Närke)

**Kumla kirke** (svensk: *Kumla kyrka*) ligger i Kumla i Närke i Sverige.

På 1100-tallet ble det reist en romansk kirke med veststilt tårn på stedet hvor dagens kirke ligger. På 1200-tallet ble kirken bygget om og tilført midtskip. 

Den middelalderske kirken ble revet da en nyklassisistisk kirke ble bygget 1829–34. Arkitekt var Per Axel Nyström. 

I 1968 oppsto det brann i kirken og en ny kirke ble reist 1971–72 ved arkitekt Jerk Alton. Den ble innviet av biskop Tord Simonsson. 

I klokketårnet finnes et museum.

## Referanser


## Eksterne lenker
* Kumla församling
* Kyrkan brinner! fra Riksantikvarieämbetet
Kumla kirke

**Kumla kirke** kan vise til
*Kumla kirke (Närke)
*Kumla kirke (Västmanland)
*Kumla kirke (Östergötland)
Frihetsberøvelse

**Frihetsberøvelse** er å frata noen deres frihet. Frihetsberøvelse regnes som en forbrytelse med mindre det foreligger lovhjemmel. I det siste tilfellet er frihetsberøvelse å regne som straff (*frihetsstraff*) som sones i fengsel, eller som varetekt. Ulovlig frihetsberøvelse kan ta form av kidnapping (barnebortføring).
Snegle-Halle og andre småsoger

***Snegle-Halle og andre småsoger*** er en bok i Samlagets serie Norrøne bokverk, først utgitt i 1939 med tittelen *Islandske småsogor*, og gjenutgitt i 1980 med tittelen *Snegle-Halle og andre småsoger*. Samlingen inneholder et utvalg tætter, korte fortellinger fra den islandske sagalitteraturen. 

Samlingen inneholdt disse tættene: Tåtten om Snegle-Halle, Audun fra Vestfjordene, Brand den rause, Tåtten om Stuv, Torvald den vidfarande, Tåtten om Gisl Illugesson, Tåtten om Torstein Oksefot, Tåtten om Gunnar Tidrandebane, Tåtten om Reidar, Tåtten om Egil Side-Hallsson, Tåtten om Ravn Gudrunsson og Tåtten om Odd Ofeigsson.

Den første utgaven var oversatt av Johan Hovstad, mens 1980-utgaven var nyoversatt av Sveinbjørn Aursland.

## Bibliografiske opplysninger
* *Snegle-Halle og andre småsoger*. Omsett av Sveinbjørn Aursland. Samlaget, 1980. (Norrøne bokverk ; 34). ISBN 82-521-1834-8.  Første utgave 1939 med tittel: *Islandske småsogor*, omsett av Johan Hovstad. Gjenutgitt i bd 3 av *Sagalitteraturen*. Samlaget, 1984. ISBN 82-521-2423-2
Severin Eskeland

**Severin Eskeland** (1880–1964) var en norsk skolemann. Han var rektor ved Stord lærarskule 1917–1950. Han var også ordfører (V) i Stord 1935–42.

Eskeland hadde utdanning fra Voss folkehøgskule, Stord lærarskule, artium fra 1903 og to års studier ved Universitetet i Oslo uten avsluttende eksamen. Han var medlem av styret i Noregs Mållag, formann i Norskt Måldyrkingslag og hadde flere andre verv. Han skrev biografier over Rasmus Løland og Lenin, flere lokalhistoriske arbeider og oversatte norrøne tekster til landsmål.

Han ble utnevnt til ridder av 1. klasse av St. Olavs Orden i 1951, og mottok Den islandske falkeorden i 1949. En byste av ham står ved høgskolen på Stord. Han var bror av folkehøgskolerektoren Lars Eskeland og far til Ivar Eskeland.

## Referanser
New York City Department of Education

**New York City Department of Education** (**NYCDOE**) er en kommunal etat i New York med ansvar for det offentlige skolevesenet. Det er det største skolevesenet i USA, med over 1,1 millioner elever i mer enn 1&nbsp;700 forskjellige skoler, 136&nbsp;000 ansatte og et budsjett på 23 milliarder dollar. Etaten dekker alle de fem bydelene i New York.

En artikkel fra *[[The New York Times]]* fra 11. mai 2012 viste at NYCDOE er det tredje mest segregerte store byskolevesenet i USA etter Chicago og Dallas.

## Referanser


## Eksterne lenker
*
Eiendomsforvaltning

**Eiendomsforvaltning,** **eiendomsdrift** eller **fasilitetsstyring** (engelsk: *facility management, FM*) er å integrere forskjellige prosesser innenfor en virksomhet, både ved å opprettholde og utvikle avtalte tjenester
som støtter og forbedrer effektiviteten av virksomhetens kjerneoppgaver.

Facility management er primært en intern administrasjons- og ledelsesfunksjon til støtte for en bedrifts kjernevirksomhet.

Facility managements «tre P-er» er *People, Places, Processes* («Folk, Steder, Prosesser»).

FM består også av fem kjerneområder: kapitalforvaltning, økonomi- og administrasjonsledelse, arealforvaltning, driftsledelse, *service management*.

## Se også
* FDV-dokumentasjon, dokumentasjon til forvaltning, drift og vedlikehold av eiendom

## Referanser
Vattenfall Cyclassics 2012

**Vattenfall Cyclassics 2012** var den 17. utgaven av UCI WorldTour-rittet Vattenfall Cyclassics som arrangeres i Hamburg-området i Tyskland. Rittet ble arrangert 19. august og gikk over 245,9&nbsp;km.

I tillegg til de 18 ProTeam deltok Team NetApp og Argos-Shimano

## Resultater

## Eksterne lenker
*
Sprint-NM på skøyter 1992

**Sprint-NM på skøyter 1992** ble avholdt 4. og 5. januar 1992 på Hønefoss idrettspark i Hønefoss.Teknisk arrangør var Idrettsforeningen Liv/Fossekallen.

Norgesmestere ble Edel Therese Høiseth, Geithus IL for damene og Grunde Njøs, Leinstrand IL for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
*
Russell Mark

**Russell Andrew Mark** (født 25. februar 1964 i Ballarat, Victoria) er en profesjonell sportsskytter (hagle) fra Australia, og representerer hjemlandet og skytterklubbene *Sebastapol Gun Club* og *Werribee Victorian Clay Target Club*. Han deltok under Sommer-OL 2012 i grenen skyting og øvelsen dobbel-trap hvor han tok en 20.-plass.

Mark er olympisk mester i dobbel-trap fra Sommer-OL 1996 i Atlanta, USA, og tok en sølvmedalje i Sydney, Australia fire år senere i samme øvelse.

Han er gift med Lauryn Mark, som også har deltatt i skeetskyting under sommer-OL (2004 og 2012).

## Referanser


## Eksterne lenker
* 
* 
* 
* Profil på CorporateShootingStars.com.au
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Wilfried Reininghaus

**Wilfried Reininghaus** (født 26. april 1950 i Schwerte) er en tysk historiker og arkivar. Han er professor i Westfalens landshistorie ved Westfälische Wilhelms-Universität i Münster, og er siden 2004 president ved Landesarchiv Nordrhein-Westfalen.

## Referanser


## Eksterne lenker
*
Kumla kirke (Västmanland)

**Kumla kirke** (svensk: *Kumla kyrka*) ligger i Kumla kyrkby i Sala kommune i Västmanland, Sverige.

Kirken ble bygget av gråstein omkring år 1300 og bestod av et langhus og en klokkestøpul. På slutten av 1400-tallet ble tretaket erstattet av et stjernehvelv av murstein med kalkmalerier av Albertus Pictor. På 1700-tallet ble vinduene forstørret og klokketårnet reist.

## Referanser


## Eksterne lenker
* 
* Kumla kirke (Västmanland)
Hebei bangzi

***Hebei bangzi*** (kinesisk: 河北梆子) er en sjanger innen kinesisk opera fra provinsen Hebei. Man finner den også i byene Beijing og Tianjin, og i provinsene Shandong, Henan, Heilongjiang, Jilin, Liaoning og Indre Mongolia, såvel som i noen områder sør for Yangtze som i Shanghai og Wuhan.

*Hebei bangzi* har sin opprinnelse i *[[Qinqiang]]-* og *[[Shanxi bangzi]]*-operaene, som ble introdusert i Hebei under Qing-dynastiet.https://web.archive.org/web/20091001062256/http://www1.chinaculture.org/library/2008-01/24/content_75444.htm Det synges på beijingdialekt.https://web.archive.org/web/20091001062256/http://www1.chinaculture.org/library/2008-01/24/content_75444.htm

Det finnes mer enn 500 historier som benyttes i *Hebei bangzi*.http://baike.baidu.com/view/16805.htm

## Eksterne lenker
* ''Hebei bangzi''
* Baidu
Stefan Frich

**Stefan Fredrik Frich** (født 17. desember 1844 i Hjørundfjord, død 14. mars 1927 i Fåberg) var en norsk skolemann, redaktør, forfatter og nynorskforkjemper. Han drev en privat skole i Fåberg 1874–1903.

Han var oppvokst i Stjørdal som prestesønn, og tok artium i 1862. Ved siden av skolearbeidet og lokalpolitiske verv var han engasjert i Austmannalaget, Noregs Mållags distrikslag for det indre østlandet. Han agiterte for et talemålsnært nynorsk med østnorske dialekttrekk.

Han var redaktør for bladene *Framgang* (1896–97) og *Bonden* (1911–21). Han skrev barneboka *Smaafolk* (1908), selvbiografien *Fraa arbeidslive mitt. Ei liti dølabok* (1922), noen målpoltiske skrifter, og oversatte Topelius og greske og norrøne tekster til landsmål.

## Referanser


## Eksterne lenker
* 
* Stefan Frich hos Allkunne.no
* Stefan Frich hos lokalhistoriewiki
Bjarne Svare

**Bjarne Svare** (født i Vefsn 20. juli 1897, død i Eidsvoll 10. februar 1973) var en norsk  skolemann og historiker. 

Han var cand.philol. fra Universitetet i Oslo 1927 med mellomfag i tysk og norsk og hovedfag i historie. I 1940 ble han dr. philos. ved samme universitet.

Bjarne Svare skrev noen skolebøker til bruk i latinundervisningen i gymnaset, oversatte bøker fra latin til nynorsk og et utvalg av greske og latinske tekster. Han skrev bøker om Frederik Stang (doktoravhandling) og Thorstein Veblen og «Vefsnbygdene fram til 1830» i bind 1 (1974) av Vefsn bygdebok. Han skrev også mange tidsskriftsartikler.

Bjarne Svare ble ansatt som lektor ved Eidsvoll landsgymnas i 1928. 1. april 1942 ble han arrestert, og etter et opphold på Grini sendt til Kirkenes sammen med cirka 650 andre lærere fordi norske lærere hadde nektet å melde seg inn i lærerorganisasjonen Norges Lærersamband som var blitt opprettet av Nasjonal Samling i februar 1942. Lærerne ble satt til tvangsarbeid i Kirkenes. Flere av fangene holdt foredrag og underholdt medfangene for å stimulere tanker og følelser" og "styrke motet og muntre sinnet hos kameratene". Bjarne Svare holdt tre forelesninger om økonomiske kriser. Svare ble løslatt 21. november 1942. Lektor Svare ble avsatt av nazistiske myndigheter i 1942 og ble gjeninnsatt i stillingen i 1945. 1944–1945 vikarierte han ved Fagerborg skole i Oslo. I 1951–1952 var han Research fellow ved Harvard. Han vikarierte i historieprofessoratet ved Norges lærerhøgskole fra 1954 til 1956. ,Han var rektor for Eidsvoll landsgymnas 1959–67.

Bjarne Svare var en aktiv samfunnsdeltaker. Som student var han formann i Studentmållaget i Oslo høstsemesteret 1923. Seinere var han bl.a. medlem i Eidsvold herredstyre i tolv år og formannskapsmedlem i åtte år. Han representerte Arbeiderpartiet.

## Referanser
Olav Aasmundstad

**Olav Tordsson Åsmundstad** (1850–1925) var skolemann og nynorskforkjemper. 

Åsmundstad var elev ved Vonheim folkehøgskole hos Christopher Bruun 1868–1870, og ved Askov højskole 1870–71. Han drev friskole i Gausdal 1873–1891, og underviste i denne perioden også på Vonheim. Fra 1899 til 1912 var han lærer ved Møre Folkehøgskule i Ørsta. I 1912 flyttet han tilbake til hjembygda Kvikne i Fron, hvor han bygde seg et hus på hjemgården. Huset er i dag museum.

Han var med på å stifte målforeningene Austmannalaget i 1899 og Dølaringen i 1914. Han oversatte norrøne sagaer til nynorsk og utga en samling folkeminne fra hjemtraktene: *Ovanum Helgefell* (1924). Han var ugift.

## Referanser


## Eksterne lenker
* 
* dolen.no «Bok om ein `kvassøygd og skjeggfager` kviknever»
Flystyrten på Messel i 1945

**Flystyrten på Messel i 1945** skjedde med et tysk Junkers Ju 188 fra Rekogniseringsavdeling 3.(F)/22, 5. mai 1945 på Messel i Froland kommune.

Flyet kom fra Danmark, og hadde fem personer om bord. Det kretset rundt over Messel, Reiersøl og Løddesøl, før det prøvde å nødlande på Messel. Under nødlandingen traff det en telefonstolpe og en vedstabel med høyre vinge, noe som førte til at vingen ble kappet av. Flyet flippet tilslutt over og landet opp ned. Bilde som ble tatt av flyet viser at skroget fikk store skader. 

Flere av de som var ombord døde umiddelbart, og resten, unntatt en ung gutt, døde rett etterpå, blant annet en høyere tysk offiser. Det viste seg i ettertid at flere tyske fly hadde tatt av fra Danmark med kurs mot Kjevik flystasjon den dagen, fem av dem kom frem.

I databasen til Volksbund Deutsche Kriegsgräberfürsorge er det oppført tre personer med dødssted Blakstad

-Feldwebel (sersjant) Walter Gerhard, f. 26. mai 1920 fra Breslau.

-Feldwebel (sersjant) Günther Konzack, f. 5. september 1920 fra Forst.

-Oberleutnant (førsteløytnant) Wolfgang Krumei, f. 8. desember 1922 fra Olmütz.

Restene av det styrtede flyet havnet etterhvert hos Sørlandets Tekniske Fagskole i Grimstad og ble brukt i undervisningen der. Eleven Herbert Waarum ble fascinert av akrylglasset som ble brukt som cockpit-glass, og studerte dette videre i USA, noe som igjen ledet til at han i 1953 startet suksessbedriften Herwa, hvor de produserte landets første plastbåter.

## Teorier
Årsaken til flystyrten er ukjent, men man tror at flyet gikk tom for drivstoff siden det ikke tok fyr etter den mislykkede nødlandingen. Man vet ikke med sikkerhet hvorfor disse flyene fløy fra Danmark til Norge, og hvem som var med i dem. Tidspunktet for styrten førte til at man ikke brydde seg så mye om den aktuelle flystyrten i Norge, da landet kun få dager etter var i seiersrus. Men vitner har bekreftet at det var en høytstående offiser i flyet, og at gutten som overlevde var mest sannsynlig oppasseren hans, da han hadde vist stor bekymring for den forulykkede offiseren. 

## Litteratur
*Froland historielag: *Årbok 2015 [https://www.historielagene.no/HentFil.ashx?F=201606131445061926.pdf Tysk tilstedeværelse i Froland under okkupasjonsårene 1940-45.] * 
*Knut Mæsel: *Ni Dager I April: Luftkampene over Norge 1940*, Ex Libris, 1990 ISBN 9788273842343
*Knut Mæsel: *Luftkrigen over Sørlandet: hva skjedde når flyalarmen gikk?* 1982 ISBN 8290581203
*Knut Mæsel: *Luftkrigen over Sørlandet II*, 2012 ISBN 9788299899703

## Kilder
*Kjevik 1945: Hitlers fortapte ørner
*Froland og Mykland Historielag: *Årbok 1994*
Orazio Vecchi

**Orazio Tiberio Vecchi** (1550–1605) var en italiensk kapellmester og komponist fra senrenessansen mest kjent for sin såkalte «madrigalkomedie» *L'Amfiparnasso*.

Vecchi ble oppdratt i benediktinerklosteret St. Pietro i Modena hvor han fikk musikkundervisning av munken Salvatore Essenga. Vecchi, som selv ble prest, var musikklærer i Modena før han ble domkapellmester i Salò. Noen år senere fikk han samme post ved katedralen i Modena. To år senere mistet han denne stillingen fordi han uten sine overordnedes viten hadde søkt på en post i Reggio Emilia – som han uansett ikke fikk. Sannsynligvis gjorde økonomiske problemer at han forsøkte å få en bedre betalt jobb. Vecchio arbeidet nå noen år i Correggio før han i 1593 vendte tilbake til Modena og sin gamle stilling som domkapellmester. En intrige førte til at han ble avsatt i 1604, en hendelse som kanskje bidro til hans tidlige død året etter.

## Musikk
Vecchi hadde suksess som komponist av både verdslig musikk og kirkemusikk. Kirkemusikken viser påvirkning fra den venetianske skolen med flerkorsteknikker og kontrasterende seksjoner i to- og tredelt takt. Vecchi skrev madrigaler, motetter, canzoner, messer, canzonetter og enkelte andre verk. Mye av det han skrev ble trykt – ikke sjelden i flere opplag.

Vecchi var spesielt berømt for madrigalene som han satte sammen til en ny form ved navn madrigalkomedie, en musikkdramatisk underholdningsform med en løselig sammensatt handling som inneholdt en miks av seriøse og komiske elementer. Eksemplar på slike verk er *Selva di varia ricreatione* (1590), *L'Amfiparnasso* (1597), *Il convito musicale* (1597) og *Le veglie di Siena* (1604).

## Referanser


## Eksterne lenker
* 
* 
* 
*
Junkers Ju 188

**Junkers Ju 188** var et tysk medium bombefly i det tyske Luftwaffe, med produksjonstart i 1943.

Flyet var en videreutvikling av Junkers Ju 88, men ble produsert i et begrenset antall da Ju 88 ble forbedret, og andre verdenskrig endte i 1945, samt at man satset heller på jagerfly-produksjon kontra bombefly.

## Varianter
*Ju 188A-2, med Jumo 213A-1 motorer på 1 324&nbsp;kW (1 776 hk)
*Ju 188A-3, en mindre variant av A-2 med radar i nesen og mulighet for å bære to torpedoer under vingene
*Ju 188D-1, rekognoseringsfly, besetning på tre og større drivstofftanker, rekkevidde på 3 395&nbsp;km
*Ju 188D-2, som D-1 men med radar
*Ju 188E-1, med BMW 801L-motorer
*Ju 188E-2, som A-3 men med BMW-motorer
*Ju 188F-1, som D-1 men med BMW-motorer
*Ju 188F-2, som D-2 men med BMW-motorer
*Ju 188G, med bemannet kanon bak
*Ju 188H, med bemannet kanon bak
*Ju 188R, nattjager, kun tre bygget i 1944
*Ju 188J, høydebomber som fikk betegnelsen Ju 388J
*Ju 188K, høydebomber som fikk betegnelsen Ju 388K
*Ju 188R, høyderekognoseringsfly som fikk betegnelsen Ju 388L
*Ju 188S, enkel versjon av Ju 188K med 2 Jumo 213E-1-motorer uten bestykning
*Ju 188T, enkel versjon av Ju 188R med 2 Jumo 213E-1-motorer uten bestykning

## Eksterne lenker
* Luftwaffe Resource Center – Junkers Ju 188
* Pilotfriend – Junkers Ju 188
Madrigalkomedie

**Madrigalkomedie** er en form for lett  underholdningsmusikk med komisk handling, vanligvis bygd opp av en rekke madrigaler sunget *[[a cappella]]* satt sammen til en sammenhengende historie, iblant med et løst dramatisk plot. 

Formen var populær i Italia sent på 1500-tallet, men selve begrepet «madrigalkomedie» stammer fra 1900-tallet og ble gjort kjent av Alfred Einstein.

Det første madrigalsettet satt sammen til en sammenhengende (og svært komisk) historie var Alessandro Striggios *Il cicalamento delle donne al bucato* (1567, tittelen betyr omtrent «Kjerringsladder i vaskeriet»). Senere madrigalkomedier ble i blant delt opp i en prolog med påfølgende akter. Selv om de ikke ble iscenesatt slik vi kjenner det fra operaen, kan madrigalkomediene ha blitt oppført på scener med malte baktepper: et tresnitt med motiv fra en framføring av Orazio Vecchis *L'Amfiparnaso* (1597) viser en kostymekledt sanger foran et bakteppe som forestiller en bygate. Vecchis instruksjoner i partituret forteller at sangerne ikke skal spille teater, men la publikums fantasi gjøre jobben: *«handlingen jeg snakker om skal dere se for dere i fantasien; det kommer ikke inn via øynene men gjennom ørene: istedenfor å se, lytt og vær stille.»* 

Musikkformen var særlig populær i Italia på 1590-tallet og noen få år inn på 1600-tallet, men forsvant straks operaen inntok scenene tidlig på 1600-tallet. Tidligere ble madrigalkomediene regnet som en forløper for operasjangeren, men de fleste av dagens musikkhistorikere ser nå formen som en egen utviklingslinje.

Viktige komponister av madrigalkomedier var Alessandro Striggio, Adriano Banchieri, Giovanni Croce og Orazio Vecchi.

## Litteratur
* Articles «Madrigal comedy», «Madrigal,» "Alessandro Striggio" i *The New Grove Dictionary of Music and Musicians*, red. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
* Gustave Reese, *Music in the Renaissance*.  New York, W.W. Norton & Co., 1954.  ISBN 0-393-09530-4
* *The New Harvard Dictionary of Music*, red. Don Randel.  Cambridge, Massachusetts, Harvard University Press, 1986.  ISBN 0-674-61525-5
Fredsbrua (Tbilisi)

**Fredsbrua** (georgisk: მშვიდობის ხიდი, *Mshvidobis Khidi*) er ei 150 meter lang gangbru over elva Kura i Georgias hovedstad Tbilisi. Brua er bueforma, som et sjødyr, og består av glass og hvitmalt stål. Den lyses opp om natta av lysdioder.

Brua befinner seg nedafor Presidentadministrasjonsbygninga. Den ble bestilt av byrådet som en moderne forbindelse mellom Gamle Tbilisi og det nyere delen av byen. Den ble tegna av den italienske arkitekten Michele De Lucchi, mens franskmannen Philippe Martinaud sto for utforminga av lyseffektene. Brua ble offisielt åpna 6. mai 2010.

## Referanser


## Eksterne lenker
* Artikkel om brua hos World Architecture News
Tor Meinseth

**Tor Meinseth** (født 24. april 1940) er en norsk tidligere toppspiller i fotball for Hødd i Ulsteinvik.

Han har også spilt for Årstad Idrettslag i Bergen mens han gikk på skole der. Meinseth spilte i forsvar (stopper, *centrehalf*) og var kaptein da laget rykket opp til 1. divisjon fotball for herrer 1966 da de ble sist. Han holdt på fra 1959 til 1976 og fikk i alt fire sesonger i toppdivisjonen og 406 kamper, men bare 7 mål.  Hans sønner Børre Meinseth (født 1966) og Frank Otto Meinseth spilte også for Hødd.

Meinseth er også lokalpolitiker for Høyre. Han arbeidet ved Ulstein Verft i 50&nbsp;år, og for denne innsatsen ble han i 2009 tildelt Kongens fortjenstmedalje i sølv.

## Referanser
Mariengroschen

**Mariengroschen** er navnet på mynter med valøren Groschen som ble preget i det nedersaksiske området. Myntene er oppkalt etter avbildningen på den ene siden av en stående jomfru Maria.

Myntene ble første gangen preget i 1503 i Goslar, og deretter i andre myntsteder i Harzområdet, som f.eks. Braunschweig og Hildesheim.

Sølvvekten og dermed verdien varierte mye. På 1500-tallet ble Mariengroschen grunnet den stadige reduksjon i sin verdi fra stendene i Nedersaksisk rikskrets avløst av Meißnischen Fürstengroschen. Mynten fikk en verdi av 1/36 Reichstaler og ble redusert til småpenger.

I statene innenfor den nedersaksiske rikskrets ble Mariengroschen lenge preget som skillemynt &ndash; i Hannover frem til 1870, da Goldmark avløste de regionale pregningene innenfor det tyske keiserrike.
Formel 1-sesongen 1952

**Formel 1-sesongen 1952** var den tredje sesongen i FIAs Formel 1-verdensmesterskap. Sammenlignet med de to foregående sesongene besto 1952-sesongen av et relativt lite antall Formel 1-løp, som følge av FIAs avgjørelse om at Grand Prix-løpene som inngikk i verdensmesterskapet for førere skulle kjøres etter Formel 2-reglementet i stedet for Formel 1, bortsett fra Indianapolis 500 som ble kjørt etter AAA-regler.

Verdensmesterskapet startet 18. mai 1952 og endte 7. september. Det ble kjørt åtte løp og mesterskapet ble vunnet av Alberto Ascari, som kjørte for Scuderia Ferrari. I tillegg til Formel 1-løpene og Formel 2-løpene som inngikk i verdensmesterskapet ble det også kjørt en rekke Formel 2-løp som ikke inngikk i mesterskapet.

## Oppsummering av sesongen
Alfa Romeo klarte ikke å skaffe finansiering til en ny bil og trakk seg ut av racing før sesongstart. BRM var i ferd med å preparere to biler med deres V16-motorer for sesongen, men trakk dem i april forut for et løp på Valentino Park i Torino, mens de forsøkte å verve Juan Manuel Fangio som teamkamerat til Stirling Moss. Dette levnet Ferrari som den eneste seriøse Formel 1-kandidaten. Denne situasjonen gjorde at FIA bestemte at verdensmesterskapet skulle kjøres etter reglene for Formel 2, med 2-liters motorer uten kompressor. Dette betød større startfelt og en bredere variasjon av biler, selv om alle løpene ble vunnet av Ferrari. Ascari vant alle de seks løpene han deltok i. Han gikk glipp av løpet i Sveits fordi han var i Indianapolis og kjørte kvalifisering for Indianapolis 500, som den første europeiske føreren overhodet. Maserati og Gordini var ikke i stand til å utfordre Ferrari, men Mike Hawthorns gode prestasjoner i sin Cooper førte til at han i 1953 fikk et sete i Ferrari. Den regjerende mesteren Fangio deltok ikke i mesterskapet etter at han ble stygt skadet i en ulykke tidlig i sesongen, men ble senere fører for BRM.

### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1952. Lista omfatter ikke de som bare deltok i Indianapolis 500. 

 Bilen ble bare benyttet i Indianapolis 500.

## Sluttresultat førermesterskapet 1952
Poeng ble gitt til de første fem plassene med henholdsvis 8, 6, 4, 3 og 2 poeng. 1 poeng ble gitt for raskeste runde. Poeng for delt kjøring ble delt likt mellom førerne, uansett hvor mange runder hver av dem hadde kjørt. Kun de fire beste av de åtte løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene.

**Noter til tabellen:**
*  - Plasseringer delt mellom førere som delte bil.
*  Raskeste runde (1 poeng)

## Resultater fra løp utenom verdensmesterskapet
Øvrige Formel 1/Formel 2-løp i 1952, som ikke inngikk i verdensmesterskapet.

## Referanser


## Eksterne lenker
*
Election Special

***Election Special*** er et album av Ry Cooder fra 2012. En musikkanmeldelse i VG mente at albumet er noe mer rock-preget enn hans forrige album, men at de fleste låtene likevel er basert på blues- og folkarketyper.

## Sporliste
Alle sangene er skrevet av Ry Cooder, unntatt hvor annet er angitt.
	
#«Mutt Romney Blues» – 3:44
#«Brother Is Gone» – 5:03
#«The Wall Street Part of Town» – 3:42
#«Guantanamo» – 3:28
#«Cold Cold Feeling» – 5:25	
#«Going to Tampa» – 3:57
#«Kool-Aid» – 4:10 	
#«The 90 and the 9» – 5:15 	
#«Take Your Hands Off It» (Joachim Cooder/Ry Cooder) – 3:47

## Personell
*Ry Cooder – vokal, gitar, bass, mandolin
*Joachim Cooder – trommer
*Arnold McCuller – støttevokalist

## Referanser


## Eksterne lenker
*
Guro Nagelhus Schia

**Guro Nagelhus Schia** (født 28. november 1978 på Rykkinn) er en norsk danser og skuespiller. Hun er frilans danser og koreograf. I 2012 ble hun kjent for sin rolle som *Annusjka* i Joe Wrights Anna Karenina.

Nagelhus Schia gikk på danselinjen ved Fagerborg videregående skole fra 1994 til 1997, og deretter på Statens balletthøgskole til 2000. Hun ble aspirant i Carte Blanche fra høsten 2001, og etter to fast ansatt i kompaniet. Fra 2009 fortsatte Nagelhus Schia sin karriere som frilans danse og koreograf.

I perioden som ansatt ved Carte Blanche medvirket hun i en rekke oppsetninger. Sammen med sin samboer Vebjørn Sundby har de utviklet en rekke danser til jazzinspirert musikk, omtalt som samtidsdans.  

Debuten som skuespiller i 2012 ble hollywoodfilmen *Anna Karenina*, hvor Nagelhus Schia spiller mot blant andre Keira Knightley og Jude Law. Ved siden av rollen som kammerpiken *Annusjka* hadde Nagelhus Schia også oppdrag som koreograf i filmen. 

Hun fikk Gammleng-prisen i klassen dans i 2016.

## Referanser


## Eksterne lenker
*
Sayouba Mandé

**Mande Sayouba** (født 1993) er en ivoriansk fotballspiller som spiller for .

Etter å ha trent med  i flere perioder ble ha tilbudt en 6 måneders leiekontrakt så de kunne se nivået hans. Etter disse 6 månedene signerte han en 3,5 års kontrakt med klubben. Sayouba ble tatt ut i Elfenbenskysten sin A-landslagstropp for første gang i 2012, mot Senegal. Senere samme år ble han igjen tatt ut i troppen, da satt han på benk. 5. mars 2014 debuterte han som målvakt for Elfenbenskysten i en kamp mot Belgia. Kampen endte 2-2.

## Referanser


## Eksterne lenker
* 
* Spillerprofil på stabak.no
Antonio Piedra

**Antonio Piedra Pérez** (født 10. oktober 1985 i Sevilla) er en spansk landeveissyklist. Han syklet for de spanske profesjonelle kontinentallagene Andalucía-Cajasur og Caja Rural. Han har vært profesjonell syklist siden 2007. 

## Meritter

;2006
:2.-plass sammenlagt + 3. etappe, Vuelta a Segovia
:2. etappe,  Vuelta a Palencia 
;2009
:5. etappe, Volta ao Portugal
:8.-plass sammenlagt, Tour de San Luis
;2012
:Rogaland GP
:15. etappe, Vuelta a España

## Eksterne lenker
*
Franck Boli

**Bi Sylvestre Franck Fortune Boli** (født 7. oktober 1993) er en ivoriansk fotballspiller som spiller for den amerikanske klubben Portland Timbers.

Etter å ha trent med Stabæk i flere perioder, ble han signert i januar 2012. Boli gikk i februar 2015 fra Stabæk Fotball til kinesiske Liaoning FC, hvorfra han våren 2016 ble lånt ut til Aalesunds FK.8. desember 2016 skrev han under en treårsavtale med Stabæk ut 2019. 

Fotballtidsskriftet Josimar har imidlertid gravd i saken, og fått bekreftet fra NFF at Boli kom til Aalesund på permanent gratis overgang fra den ivorianske amatørklubben Williamsville AC.

Han ble toppscorer i eliteserien sesongen 2018 med 17 scoringer.

Den 6. november 2018 skrev han under en ny kontrakt med Stabæk til sommeren 2021.

## Referanser


## Eksterne lenker
* 
* Spillerprofil hos NIFS.no
* Spillerprofil hos Altomfotball.no
Cut the Rope

***Cut the Rope*** er et videospill i sjangeren «Puzzle» utviklet for håndholdte konsoller som Android-enheter og Apples iPhone. Spillet har siden blitt sluppet ut på flere andre plattformer. Per mai 2015 har spillet blitt lastet ned mer enn 600 millioner ganger.

## Spillet
I spillet skal man på hvert nivå få et sukkertøy til et grønt monster kalt «Om Nom». Hvert nivå er inne i en boks. For ekstra poeng skal man manøvrere sukkertøyet til tre stjerner som befinner seg i boksen. Sukkertøyet henger i et eller flere tau som spilleren skal dra fingeren over for å kutte. Sukkertøyet kan også påvirkes av diverse objekter som er rundt i boksen. Hver nivå-pakke inneholder 25 nivåer, og hver pakke introduserer nye objekter som alt fra raketter til flosshatter.
## Mottagelse

I tillegg til å bli en kommersiell sukksess, fikk også *Cut the Rope* veldig gode kritikker. Per oktober 2014 lister Metacritic en poengsum på 93 av 100 mulige basert på 14 anmeldelser. IGN roste spillet for å være like avhengighetsskapende som *[[Angry Birds]]*, morsomme baner, perfekte kontroller og en «søt personlighet». Gamespot beskrev spillet som ferskt, utfordrende og veldig underholdende. Jon Mundy of Pocket Gamer was equally positive, calling it "bright, imaginative, and supremely polished".

## Referanser

## Eksterne lenker
*
Walton Eller

**Walton Glenn Eller, III** (født 6. januar 1982 i Houston, Texas) er en profesjonell sportsskytter (hagle) fra USA, og representerer hjemlandet og U.S. Army Marksmanship Unit. Han deltok under Sommer-OL 2012 i grenen skyting og øvelsen dobbel-trap hvor han tok en 22.-plass.

Eller er olympisk mester i dobbel-trap fra Sommer-OL 2008 i Beijing, Kina.

## Eksterne lenker
* 
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
* Profil på USAShooting.org
* Profil på US Army Olympians
Skiptvet Idrettslag

**Skiptvet Idrettslag** (stiftet 15. juni 1927) er et idrettslag fra Skiptvet i Østfold, som driver med fotball, håndball, ski og sykkel.

## Fotball
Fotballgruppen i Skiptvet består av flere aldersgrupper. Barn i tidlig alder kan være med å spille på lag som strekker seg i alderen 7 år og oppover.

A-laget for menn spiller i 2013 i 7. divisjon, etter en 8.-plass i samme divisjon i 2012.

Etter mange år med medgang har det nå kommet tid for flere år med motgang.

### Tabell

## Kjente utøvere
* Lasse Staw, fotball

## Referanser


## Eksterne lenker
*
Juha Hirvi

**Juha Hirvi** (født 25. mars 1960 i Kymmene) er en finsk tidligere skytter. Han vant sølvmedalje i 50 meter rifle, 3 stillinger under Sommer-OL 2000 i Sydney. Han har også to VM-sølv. Han var Finlands flaggbærer under åpningsseremonien i Beijing i 2008. Juha Hirvi skapte finsk OL-historie da han deltok i sitt sjette OL, som er rekord blant finske utøvere. Han holder rekorden sammen med dressurrytteren Kyra Kyrklund, og tre vinterdeltagere: langrennsløperne Marja-Liisa Kirvesniemi og Harri Kirvesniemi, og ishockeyspilleren Raimo Helminen.

## OL-medaljer
* 2000  Sydney  Sølv i 50 m rifle, 3 stillinger helmatch 

## Eksterne lenker
*
Yoann Bagot

**Yoann Bagot** (født 6. september 1987 i Salon-de-Provence) er en fransk landeveissyklist. Han ble profesjonell for Cofidis i 2011 og avsluttet karrieren sin i 2019 for det franske profesjonelle kontinentallaget Vital Concept.

## Meritter

;2009
:Bordeaux-Saintes
;2010
:Paris - Mantes-en-Yvelines (U23) 
;2013
:Etappeseier og sammenlagt, Tour du Gévaudan Languedoc-Roussillon

## Referanser


## Eksterne lenker
*